पाएं अपने शहर की ताज़ा ख़बरें और फ्री ई-पेपरडाउनलोड करें
डीजीपी यूटी संजय बेनीवाल सोमवार दोपहर को वायरलेस सेट पर थे और अपनी फोर्स के लिए सकारात्मक मैसेज दे रहे थे। डीजीपी यूटी को टीकाकरण पूरा होने के बाद दूसरी बार कोरोना हो गया था। कोरोना से दूसरी बार जंग जीतने के बाद डीजीपी ने 9 मिनट का एक मैसेज अपनी फोर्स को वायरलेस के माध्यम से दिया।
डीजीपी ने कहा कि उन्हें टीकाकरण के बाद दूसरी बार कोरोना हो गया था। क्योंकि उन्हें टीका लगा हुआ था, इसलिए वे जल्द ही इस कोरोना वायरस से निजात पा गए। टीकाकरण सबके लिए जरूरी है। यह आपकी इम्युनिटी को बढ़ाएगा। इससे आप गंभीर रूप से बीमार होने से बच जाएंगे।
डीजीपी ने चंडीगढ़ पुलिस फोर्स को टीका लगाने के लिए प्रोत्साहित किया। उन्होंने कोरोना वायरस से एहतियात रखने की तरफ भी काफी जोर दिया। 9 मिनट के इस मैसेज के बाद फोर्स की तरफ से पॉजिटिव रिस्पाॅन्स रहा। जवानों ने कहा कि वे जरूर टीका लगवाएंगे, क्योंकि इससे कोई नुकसान नहीं होगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn